Manchester UK where he worked.

  

پروفیسر وحیدالزمان طارق ماہراقبالیات، فارسی و اردو شاعر، فارسی ادب کے سکالر، فزیشن وائرولوجسٹ اور ریٹائرڈ فوجی آفیسر

  

بریگیڈیئر ریٹائرڈ پروفیسر ڈاکٹر وحید الزمان طارق ایک ہمہ جہت شخصیت کے حامل ہیں۔ آپ بین الاقوامی شہرت کے حامل ایک اعلیٰ درجہ کے طبی ماہر، فارسی شعر و ادب کے استاد، فارسی اور اردو کے شاعر اور اردو، انگریزی اور فارسی میں لکھی گئی سترہ کتب کے مصنف اور محقق ہیں۔ آپ نے اپنی تمام زندگی پڑھنے اور پڑھانے اور تصنیف و تالیف میں گزاری ہے۔ پیشے کے اعتبار سے آپ ایک میڈیکل ڈاکٹر ہیں۔آپ نے اپنی عملی زندگی کا بیشتر حصہ پاکستان آرمی کے ایک کمیشنڈ آفیسر کی حیثیت سے گزاری اور بیرون ملک قیام اور کام کے بعد لاہور میں ایک فعال زندگی پیشہ ورانہ امور کی انجام دہی اور علمی کاوشوں میں گزار رہے ہیں۔
آپ 21 نومبر 1954ء کے دن پنجاب ایک چھوٹے سے گاؤں چک اگو ضلع گوجرانوالہ میں ایک تعلیم یافتہ خاندان میں پیدا ہوئے۔ آپ نے پرائمری تعلیم اپنے گاؤں کے اسکول سے حاصل کی۔قرآن پاک ناظرہ اور با ترجمہ اپنے والد سے پڑھ۔ فارسی کی تعلیم اپنی والدہ اور دادا سے حاصل کی۔ پھر ڈسٹرکٹ بورڈ ہائی اسکول قلعہ دیدارسنگھ سے میٹرک کا امتحآن امتیاز کے ساتھ پاس کیا۔ میٹرک میں آپ کو نقرئی تمغا اور نیشنل ٹیلنٹ سکالرشپ ملا۔اسلامیہ کالج گوجرانوالہ سے پری میڈیکل مضامین میں انٹرمیڈئیٹ کا بورڈ آف انٹرمیڈیٹ اور سیکنڈری ایجوکیشن لاہور کا امتحان اعزاز کے ساتھ پاس کیا۔ اسی دوران آپ نے اپنے ذاتی شوق سے فاضل فارسی اور فاضل اردو کی آنرز کی سطح کی ڈگریاں بالترتین 1970ء اور 1971ءمیں اعلیٰ نمبروں سے حاصل کیں۔آپ کو فارسی اور اردو کے ہزاروں اشعار زبانی یاد تھے۔ آُ کی ترجیح فارسی شعر و ادب کی طرف رہی۔اپنی پیشہ ورانہ تعلیم کے ساتھ ساتھ آپ نے فارسی شعر و ادب میں تحقیقاتی مطالعات کو جاری رکھا اور 1985ء میں پنجاب یونیورسٹی لاہور سے پی ایچ ڈی کی ڈگری حاصل کی۔

```
1979ء میں آپ نے  کنگ ایڈورڈ میڈیکل کالج لاہور (King Edwrad) MedicalCollege Lahore) سے آپ نے  ایم بی بی ایس (MBBS) کی ڈگری حاصل کی اور کالج آف فزیشین اینڈ سرجنز پاکستان (College of Phsicians and Surgeons Pakistan) سے پتھالوجی (Pathology)ایم سی پی ایس اور پھرایف سی پی ایس (MCPS and FCPS) کے اعزازات کے حصول کے بعد آپ نے انگلستان سے میڈیکل وایرولوجی (Medical Virology) میں لندن اور مانچسٹر میں قریبا چار برس تک اعلیٰ پیشہ ورانہ تربیت میڈیکل وائرولوجی کے شعبے میں حاصل کی۔ وکٹوریہ یونیورستی مانچسٹر  سے ڈپ بیکٹ (DpBact) کے حصول کے بعد آپ نے وائرولوجی ہی میں لندن سے ایف آرسی پیتھ (FRCPath)اور ایڈنبرا سے آپ کو  ایف آر سی پی (FRCP E) کا اعزاز بخشا گیا۔ 
```

آپ نے اپنے میڈیکل کالج کی تعلیم کے تیسرے برس کے دوران فارسی زبان و ادب میں پنجاب یونیورسٹی لاہور سے ایم اے کا امتحان اوّل پوزیشن کے ساتھ پاس کیا اور نصیرالدین اوڈائر گولڈ میڈل حاصل کیا۔1978ء میں آپ کوپاکستان کے صدر مملکت جناب فضل الٰہی چوہدری کے ہاتھوں جلال الدین رومی کی شاعری پر مقالہ نگاری کے باعث صدارتی اعزاز اور طلائی تمغا ملا۔

```
آپ نے بطور میڈیکل آفیسر انتیس برس تک  پاکستان کی مسلح افواج میں خدمات سر انجام دی تھیں۔آپ نے 21 جون 1980ء کو پاک فوج کو بطور کمیشنڈ آفیسر کیپٹن کے رینک میں جائن کیا۔ 1986ءمیں پاک آرمی میں میجر بنے جبکہ 1993ء میں لیفٹیننٹ کرنل کے عہدہ پر فائز ہوئے۔ 1998ء میں  کرنل عہدہ میں ترقی ملی جبکہ 2002ء میں بریگیڈیئر کا رتبہ ملا اور بطور بریگیڈیئر ہی 17 مارچ 2009ء کے دن اپنی درخواست پر فوج سے باعزت طور پر ریٹائر ہو گئے۔ فوجی سروس کے دوران آپ نے کمباینڈ ملٹری ہسپتال گوجرانوالہ، 4 ایف ایف رجمنٹ (4FFR)، آرمڈ فورسز انسٹی ٹیوٹ آف پتھالوجی راولپنڈی (Armed Forces Institute of PAthology Rawalpindi)اور کمباینڈ ملٹری ہسپتال  (CMH) پشاور میں خدمات سر انجام دیں۔ قیام انگلستان کے دوران آپ نے اپنی تربیت کے حصول کے لیے  نارتھ مانچسٹر ریجنل ائرس لیبارٹری (North Manchester Regional Virus)، مانچسٹر رائل انفرمری (Manchester Royal Infirmary)اور مونسال انفیکشیئز ڈیزیزہسپتال(Monsall Infectious Diseases Hospital) بطور سینیئر رجسٹرار اور نیشنل ہیلتھ سروس فیلو  میں تعینات رہے۔ کچھ عرصہ آپ سینٹ تھامسز ہسپتال لندن  (St Thmas's Hospital London)میں بھی زیر تربیت رہے۔آپ نے بے شمار بین الاقوامی کانفرنسوں میں شرکت کی۔
آپ کو پاکستان کی نیشنل سائنس اکادمی کی طرف سے طب کے میدان میں اعلیٰ ترین محقق کا طلائی تمغا ملا۔ آپ نیشنل سائنس فاؤنڈیشن کے بورڈ آف گورنرز اور وزیر اعظم کے ہیباٹائٹس پروگرام کے رکن رہے۔ آپ نیشنل ایڈز کنٹرول پروگرام کے پہلے کنسلٹنٹ وائرولوجسٹ بھی رہے۔ آپ نے اس دوران اقوام متحدہ اور بین الاقوامی ادارہ صحت کے لیے بھی  مختلف براعظموں میں کام کیا۔ آپ بین الاقوامی ادارہ صحت کے تادرک پولیو پروگرام کے رکن رہے۔ آپ اقوام متحدہ کی فوجیوں کے امور کی ایڈز کے علاقائی اور بین الاقوامی کمیٹی کے رکن رہے۔ آپ نے ایڈز (AIDS)اور لاسا فیور (Lassa Fever)کے تدارک کے لیے کئی بار افریقی ممالک کے دورے کیے۔ آپ صومالیہ، کینیا، سیرالیون اور لائبیریا میں اپنی خدمات سر انجام دیتے رہے۔ کوویڈ 19 کی وباء کے دوران آپ نے حکومت پنجاب اور حکومت پاکستان کی درخواست پر رضاکارانہ انداز میں اہم خدمات سر انجام دیں اور اس کے تدارک اور کنٹرول کے ضمن میں آپ نے مفید مشورے بھی دئے اور عملی کردار بھی ادا کیا۔
```

آپ یونیورسٹی آف ہیلتھ سائنسز اور سنٹرل پارک میڈیکل کالج لاہور میں بھی پروفیسر رہے۔ آپ نے رائل کالج آف فزیشن لندن اور لیورپول اسکول آف ٹراپیکل میڈیسن میں پیشہ ورانہ لیکچر دئے اور سیمینار منعقد کیے۔ آپ نے 2009ء میں متحدہ عرب امارات کے شہر العین کے توام ہسپتال میں بطور سینئر کنسلٹنٹ ملازمت کا آغاز کیا اور بطور ماہر میڈیکل وائرولوجی دس برس تک مختلف حیثیت سے خدمات سر انجام دیں۔ اس دوران آپ نے کچھ دیر کے لیے ریاض ملٹری ہسپتال سعودی عرب میں بھی خدمات سر انجام دیں۔ آپ متحدہ عرب امارات میں اعلی سطحی کمیٹیوں کے رکن بھی رہے۔ اور پھر 2019 میں پاکستان واپس آ گئے۔ آپ آج کل چغتائی انسٹی ٹیوٹ آف پتھالوجی سے وابستہ ہیں اور وائرولوجی کے پروفیسر اور صدر شعبہ کی حیثیت سے اپنی خدمات سر انجام دے رہے ہیں۔
آپ نے دنیا کے بے شمار ممالک میں زندگی بسر کی ہے اور چار براعظموں میں اپنی خدمات سر انجام دی ہیں۔آپ برطانیه اور متحده عرب امارات میں طویل عرصہ کے لیے مقیم رہے ہیں۔ پاکستان میں ربع صدی تک آپ راولپنڈی میں قیام پزیر رہے۔وہاں سے آپ متحدہ عرب امارات کے شہر العین میں 2009ء میں منتقل ہو گئے تھے۔آپ 2019ء میں پاکستان واپس آنے کے بعد لاہور میں مستقل طور پر قیام پزیر ہیں۔

آپ کی اصل شہرت کی وجہ ایک ممتاز ماہر اقبالیات کی حیثیت سے ہے اور آپ اندرون ملک اور بیرون ملک اپنی علمی اور ادبی تقاریر، کلیدی خطبات اور تحریروں کی وجہ سے جانے پہچانے جاتے ہیں۔ آپ نے مرکزیہ مجلس اقبال مین 9 نومبر 2022 کا کلیدی خطبہ دیا تھا۔اسی طرح آپ‌ نے بین الاقوامی اقبال کانفرنس 18 دسمبر 2023ء کے دن اقبال اکادمی کے زیر انتظام دیا تھا۔ ملک اور بیرون ملک کی کئی دانشگاہوں میں آپ نے کلیدی خطبات دئے ہیں۔ آپ متحدہ عرب امارات میں مجلس قلندران اقبال کے سرپرست رہے۔ اس وقت آپ‌ بزم فکر اقبال اور اقبال ریسرچ انسٹی ٹیوٹ کے سرپرست ہیں۔ آپ اردو اور فارسی کے شاعر بھی ہیں اور تاریخ اور تقابل ادیان پر گہری نظر رکھتے ہیں۔ زمانہ طالبعلمی میں آپ طلبہ کی سیاست میں بھی متحرّک رہے۔ آہ استقلال سٹوڈنٹس فیڈریشن کے پنجاب کے صدر اور مرکزی سیکریٹری جنرل اور سینیئر نائب صدر بھی رہے۔آپ نے تعلیم کے خاتمے کے ساتھ ہی عملی سیاست کو خیرباد کہا اور پاک فوج میں شامل ہو گئے۔فوج سے ریٹائرمنٹ کے بعد بھی آپ سیاست سے دور رہے اور علم و ادب کی طرف مائل رہے۔

تصانیف
------

مثنوی یک قصہ بیش نیست فارسی

* مقالات ڈاکٹر ابو معاذ

Rabies

فکر عجم

علامہ اقبال: اہل فارسی کی فکری اور عملی میراث

ایقان مسلم: عین سین مسلم

Iqbal and Sages of the East
آوای دل۔ فارسی دیوان

زمزمہ احوال۔ اردو شاعری کا مجموعہ

کپتان کا روزنامچہ

اقبال: نقش ہائے ہفت رنگ